Mike
McBride
Marek
Laane

    bald@starman.ee

Tõlge eesti keelde

# Märkide vormindamine

Selles osas tutvustakse muutusi, mida võib ette võtta üksikute märkide või märgigruppidega, sealhulgas:

- Märgi suurus

- Font

- Fondi stiil (kaldkiri, rasvane jne.).

- Allakriipsutused, üla- ja alaindeks, läbikriipsutamine jne.

- Märgi ja tausta värv.

- Märgi tõst.

## Suuruse, fondi, fondi stiili, teksti värvi ja taustavärvi muutmine

### Klaviatuuri või tööriistaribade abil

Mitmeid levinumaid märgivorminduse muutusi saab teha kiirklahve kasutades. Selleks tuleb vaid valida tekst ning kasutada vastavaid klahvikombinatsioone soovitud omaduse lisamiseks või eemaldamiseks.

Vormindusribal on hulk nuppe, mis samuti võimaldavad vastavaid omadusi lülitada.

Järgnev tabel selgitab üksikasjalikult kõiki omadusi, tööriistariba nuppe ning kiirklahve.

Omadus | Tööriistariba nupp | Kiirklahv
--- | --- | ---
Fondi suurus |  | Suuruse vähendamine: Ctrl< Suuruse suurendamine: Ctrl>
Font |  | -
Rasvane kiri |  | &Ctrl;B
Kaldkiri |  | Ctrl I
Allajoonimine |  | Ctrl U
Läbikriipsutus |  | -
Ülapaigutus |  | -
Alapaigutus |  | -
Fondi värv |  | -

Kõiki teksti omadusi ei saa muuta klaviatuuri või tööriistariba abil, nende jaoks tuleb kasutada dialoogi.

### Dialoogi abil

Kui sul on kavas teha rohkem muudatusi, võib nii eelnevalt kirjeldatud kui ka muude omaduste lülitamiseks või muutmiseks kasutada dialoogi.

Fondi valimise dialoogi saab avada kolmel viisil:

- Valides menüükäsu Vormindus Font...

- Klõpsates valitud tekstil &HPN;ga ning valides ilmuvast menüüst Font...

- Kiirklahviga &Alt;&Ctrl;F

Kõik meetodid avavad ühesuguse dialoogi

Selle dialoogi abil saab valida fondi, selle suuruse ning rasvase ja kaldkirja võimalused kolme ülemise nimekirjakasti vahendusel.

Eelvaatluse kastis dialoogi keskosas on näha, millised valitud võimalused välja näevad.

Kui vaikimisi eelvaatluse string ei ole sobilik, võib seda muuta, kui klõpsata eelvaatluse kastis &HVN;ga. Ilmub tekstikursor ning teksti saab muuta just endale meelepäraseks.

Kui järgmisel korral dialoogi avad, on eelvaatluse kastis taas vaikimisi näitelause.

Klõps kaardil Esiletõst toob esile uue dialoogi:

Osas Allajoonimine on kaks liitkasti ja värvivalijanupp. Vasakpoolse liitkasti valikuteks on allajoonimata (Puudub), Üksik, Lihtne rasvane, Topelt või Laineline allajoonimine.

Keskmises kastis saab valida allajoonimise stiili (Pidevjoon, katkendjoon jne.).

Klõps värvivalija nupul võimaldab valida allajoonimise värvi, kasutades selleks värvidialoogi.

Osas Läbikriipsutus on samuti kaks liitkasti. Vasakpoolses saab valida läbikriipsutuse vormi: Puudub, Üksik, Topelt, Lihtne rasvane. Parempoolne liitkast võimaldab valida joone stiili.

Märkekast Sõnahaaval võimaldab määrata allajoonimise ja läbikriipsutuse rakendamise viisi.

Sektsioonis Tähesuurus saab valida ühe neljast spetsiaalsest tähesuuruse variandist, mille näiteid näed allpool.

Tähesuuruse muutmine mõjutab ainult parajasti valitud teksti, seda ei rakendata mingil moel pärast dialoogi sulgemist.

Kaardil Dekoratsioon saab muuta fondi värvi, samuti märkide taustavärvi ning luua neile kunstlik vari.

Nuppudega Teksti värv ja Taustavärv saab muuta teksti või teksti tausta värvi.

Teksti taga asuva varju illusiooni loomiseks vali varjule värv, klõpsates nupule Varju värv. Seejärel vali varju ja teksti vahemaa kerimiskastis Varju vahemaa. Lõpuks saab ka mõnda kaheksast punasest ruudukesest valides otsustada, millises suunas vari heidetakse. Dialoogi allosas näeb valitud varju eelvaatlust.

Kaardil Paigutus saab luua otsustada teksti ala- ja ülapaigutuse üle. Samuti saab siin lasta märkhaaval automaatselt poolitada.

Sektsioonis Positsioon on neli raadionuppu ja kaks kerimiskasti. Kui valida Tavaline, on tulemuseks normaalse kõrgusega ja vertikaalselt normaalses positsioonis asuv tekst. Kui valida Ülapaigutus või Alapaigutus, teisendatakse valitud tekst vastavalt. Kui valida Kohandatud, saab kerimiskastis Kaugus liigutada valitud teksti võrreldes normaalse teksti joondusega määratud hulgal üles- või allapoole. Näidet näeb allpool.

Pane tähele, et positiivne kaugus tõstab teksti, negatiivne aga langetab.

Valitud fonti saab muuta suuremaks või väiksemaks kerimiskastis Suhteline suurus.

Märkekastiga Automaatne poolitus saab valitud teksti automaatse poolitamise sisse või välja lülitada.

Kaardil Keel saab muuta keelt.

Valitud teksti kasutatava keele saab valida liitkastist. Kui valitud tekstile on sisse lülitatud automaatne poolitus, kasutab &kword; valitud keele õigekirja üldisi reegleid valitud teksti automaatseks poolituse jaoks.

Klõps nupule OK rakendab muutused dokumendis ja sulgeb dialoogi.

Klõps nupule Rakenda rakendab muutused dokumendis, kuid jätab dialoogi lahti.

Klõps nupule Lähtesta taastab valitud tekstile vaikeväärtused.

Klõps nupule Loobu jätab arvesse võtmata kõik tehtud muudatused.

## Fondi tõstu muutmine

&kword; võimaldab muuta tekstiploki tõstu (näiteks suur- või väiketähed) vastavalt viiele eelnevalt määratud stiilile. Selleks vali esmalt tekst, mida soovid muuta, ning seejärel menüükäsk Tööriistad Muuda tõstu....

Ilmub väike viie valikuga dialoog:

Suurtähed

  Muudab kõik tähed suurtähtedeks.

  Näide: KWORD MUUDAB AUTOMAATSELT TÕSTU.

Väiketähed

  Muudab kõik tähed väiketähtedeks.

  Näide: kword muudab automaatselt tõstu.

Tiitlikiri

  Muudab iga sõna esimese tähe suurtäheks.

  Näide: Kword Muudab Automaatselt Tõstu.

Tõstu lülitamine

  Muudab kõik väiketähed suurtähtedeks ja kõik suurtähed väiketähtedeks.

Lause tõst

  Muudab suurtäheks esimese tähe pärast punkti.

Kui oled valinud meelepärase võimaluse, klõpsa nupule OK ning &kword; sooritab vajaliku muudatuse.