Mike
McBride
Marek
Laane

    bald@starman.ee

Tõlge eesti keelde

# &kword;i seadistamine

Selles osas tutvustamine, kuidas seadistada &kword;i nii, et see käituks just nii, nagu sina seda tahad.

&kword; pakub välja kolm seadistamisvõimalust:

1. Kiirklahvide seadistamine

2. Tööriistaribade seadistamine

3. Muud valikud

## Kiirklahvide seadistamine

Kiirklahvide seadistamiseks vali menüükäsk Seadistused Kiirklahvide seadistamine...

See avab dialoogi.

Kiirklahvide muutmiseks tuleb esmalt leida toiming, mille kiirklahvi sa muuta soovid. Avanenud dialoogis on kõik võimalikud tegevused loetletud veerus pealdisega Tegevus. Kerimisriba kasutades leia toiming, mille vastu huvi tunned, ja klõpsa selle nimetusel &HVN;ga.

Toimingu valinud, tasub tähelepanu pöörata dialoogi alumisele osale, sest just seal saab kiirklahvi muuta.

Puudub

  Selle võimaluse valimisel ei ole parajasti valitud toimingul kiirklahvi.

Vaikeväärtus

  Selle võimaluse valimisel saab valitud toimingu jaoks kasutada vaikimisi määratud kiirklahvi. Valides näidatakse samas, milline see on.

Kohandatud

  Selle võimaluse valimisel saad ise valida toimingule mistahes klahvikombinatsiooni.

### Kohandatud kiirklahvi määramine

Klahvi või klahvikombinatsiooni saab määrata, kui klõpsata nupule, millel seisab praegune kombinatsioon. Ilmub uus dialoog:

Dialoogis saab määrata kaks vastavat toimingut käivitavat klahvikombinatsiooni: Esmane kiirklahv ja Alternatiivne kiirklahv.

#### Lihtsa kiirklahvi määramine

Otsusta esmalt, kas soovid määrata esmase või alternatiivse kiirklahvi, märkides vastava raadionupu.

Klõps nupule eemaldab seni kehtinud kiirklahvi.

Seejärel vajuta klahvi, mida soovid antud toimingu kiirklahvina kasutada. &kword; hakkab nüüdsest peale kasutama just seda kiirklahvi. Dialoog sulgub seejärel automaatselt.

Kui oled oma tegemistega valmis saanud, klõpsa nupule OK, mis salvestab tehtud muudatused, või nupule Loobu, kui sa midagi muuta ei kavatse.

#### Mitmeklahvilise kiirklahvi määramine

Mitut klahvi tuleb hakata kasutama siis, kui üheklahvilised kiirkorraldused otsa lõpevad.

Mitmeklahvilisi kiirklahve saab muuta samal moel nagu üheklahvilisigi, ainult et enne klahvikombinatsiooni vajutamist tuleb ära märkida kast Multi-klahvi režiim.

Nüüd võid sisestada need klahvid, mida soovid kasutada.

Siinjuures on oluline meelde jätta, et tavalised klahvikombinatsioonid (nt &Alt;&Shift;P) on tegelikult üheklahvilised, sest kõiki klahve vajutatakse korraga.

Mitmeklahvilise kombinatsiooniga on tegemist siis, kui näiteks vajutada &Alt;X, vabastada klahvid ja vajutada W.

Kui oled oma tegemistega valmis saanud, klõpsa nupule OK, mis salvestab tehtud muudatused, või nupule Loobu, kui sa midagi muuta ei kavatse.

## Tööriistaribade seadistamine

&kword;i tööriistaribade seadistamiseks vali menüükäsk Seadistused Tööriistaribade seadistamine...

Ilmub dialoog, kus võid lisada või eemaldada nii palju nuppe nii paljudele tööriistaribadele või nii paljudelt tööriistaribadelt, kui süda vähegi lustib. Samuti saab tööriistariba sees nuppe ümber paigutada.

### Nupu lisamine tööriistaribale

Nupu lisamiseks tööriistaribale tuleb see liigutada kastist Saadaolevad tegevused kasti Valitud tegevused.

Esmalt vali tööriistariba, millele soovid nupu lisada. Seda saab teha liitkasti Tööriistariba abil.

Seejärel vali tegevus, mida soovid lisada, hiire vasaku nupu klõpsuga kastis Võimalikud tegevused.

Klõpsa paremale osutavale sinisele noolele.

Tööristariba muutub kohe, kui klõpsata nupule OK või Rakenda.

### Nupu kustutamine tööriistaribalt

Nupu kustutamiseks tööriistaribalt tuleb see liigutada kastist Valitud tegevused kasti Saadaolevad tegevused.

Esmalt vali tööriistariba, millelt soovid nuppu eemaldada, liitkastis Tööriistariba.

Vali nupp, mida soovid eemaldada, kastis Valitud tegevused.

Klõpsa vasakule osutavat sinist noolt.

Tööristariba muutub kohe, kui klõpsata nupule OK või Rakenda.

### Nupu liigutamine tööriistaribal

Esmalt vali tööriistariba, millel soovid nuppude järjekorda muuta, liitkastis Tööriistariba.

Nupu liigutamiseks klõpsa selle nimetusel hiire vasaku nupuga.

Seejärel klõpsa üles või alla osutavatele sinistele nooltele, et nuppu vastavas suunas liigutada.

Tööristariba muutub kohe, kui klõpsata nupule OK või Rakenda.

## &kword;i seadistamine

Õigekirja kontrolli ja kasutajaliidest puudutavate võimaluste muutmiseks vali menüükäsk Seadistused&kword;i seadistamine...

See avab dialoogi.

### &kword;i töökeskkonna seadistamine

Kaardil Töökeskkond klõpsates saab muuta järgmisi asju.

Ühikud

  Siin saab valida meelepärase mõõtühiku, mida &kword; kasutab kõikvõimalikes mõõtmistegevustes. Rohkem infot leiab osast Joonlaua kasutamine.

Olekuriba näitamine

  Selle kasti märkimine võimaldab &kword;il näidata olekuriba. Täpsemat infot loe osast &kword;i aken.

Kerimisriba näitamine

  Selle kasti märkimine võimaldab &kword;il näidata kerimisriba. Täpsemat infot loe osast &kword;i aken .

Page Up/Page Down liigutab kelku

  Kui see kast on märgitud, liigutab &kword; juhul, kui vajutad klahvi PageUp või PageDown, tekstikursorit ehk kelku vastavalt lehekülje võrra üles või alla. Kui see on märkimata, vahetab &kword; neile nuppudele vajutades küll vaadet, ent tekstikursor jääb endisesse asukohta.

Hiljutiste failide arv:

  Siin saab määrata, kui palju faile maksimaalselt näidatakse menüükäsu Fail Ava viimati kasutatud kasutamisel. Väärtus võib kõikuda 1 ja 20 vahel.

Rõhtsa alusvõrgu suurus:

  Määrab alusvõrgu horisontaalse mõõtme suuruse. Kui raamid ja tabeldusmärgid leheküljele asetatakse, paigutatakse nad tegelikult mingisse punkti alusvõrgul. See annab dokumendile professionaalsema väljanägemise, sest elemendid on korrektselt paigutatud. Alusvõrgu suurust on võimalik muuta, kui soovid väljanägemist võimalikult täpselt oma soovidele kohandada.

Püstise alusvõrgu suurus:

  Määrab alusvõrgu vertikaalse mõõtme suuruse. Kui raamid ja tabeldusmärgid leheküljele asetatakse, paigutatakse nad tegelikult mingisse punkti alusvõrgul. See annab dokumendile professionaalsema väljanägemise, sest elemendid on korrektselt paigutatud. Alusvõrgu suurust on võimalik muuta, kui soovid väljanägemist võimalikult täpselt oma soovidele kohandada.

Lõigu taandus tööriistariba nuppude abil:

  Selle kerimiskastiga saab määrata, kui suur taandus antakse lõigule taanduse suurendamise () ja vähendamise () nuppe kasutades.

Eelvaatluse tüüp - lehekülgede arv reas

  Võimaldab määrata, mitu lehekülge asub reas eelvaatluse režiimis. See määrab lehekülje suuruse eelvaatluse režiimis.

Kui oled tehtud muudatuste üle õnnelik, klõpsa nupule OK.

Klõps nupule Loobu jätab kõik vanamoodi.

Klõps nupule Vaikeväärtused taastab kõigi valikute vaikeväärtused.

### Dokumendi valikute seadistamine

#### Dokumendi vaikesätted

Veergude vahe vaikimisi

  Võimaldab muuta vaikimisi veergude vahele jäetavat vahet. Rohkem infot veergude kohta leiab osast Veerud.

Vaikimisi font

  Klõps nupule Vali... avab uue dialoogi. Seal saab valida fondi, mida dokumentides vaikimisi kasutatakse. See on font, mida kasutatakse seni, kuni ei ole muudetud vastavaid vormindusvõimalusi. Suvalise teksti saab teisendada vaikefondile menüükäsuga Vormindus Vaikimisi vormindus.

Vaikimisi keel

  Selles liitkastis saab valida, millist keelt kasutavad dokumendid vaikimisi. Seda läheb vaja poolitus- ja õigekirja kontrollimise vahenditele.

Automaatne poolitus

  Selle märkimisel poolitab &kword; automaatselt pikad sõnad, kui need ületavad tekstiraamides ettenähtud reapikkuse piire.

#### Dokumendi seadistused

Automaatsalvestus (min)

  Siin saab määrata, kui sageli salvestab &kword; ajutise faili. Kui määrata väärtuseks Automaatsalvestus puudub, ei kasuta &kword; automaatsalvestust. Võimalikud väärtused jäävad 1 ja 60 minuti vahele.

Varukoopia loomine

  Märkimisel loob &kword; automaatselt varukoopia alati, kui salvestad oma dokumendi.

Esimese lehekülje number

  Siin saab määrata, milline on dokumendi esimese lehekülje number. Rohkem infot lehekülgede nummerdamise kohta leiab osast Lehekülgede nummerdamine.

  See võimalus tuleb kasuks näiteks siis, kui jagad ühe dokumendi mitmeks failiks.

Tabulaatori samm

  Igal &kword;i dokumendil on oma vaikimisi tabulaatori sammude komplekt. Kui lisad tabeldusmärgi dokumenti, tühistab see vaikimisi määratu. Siin tekstikastis saab määrata tabulaatori vaikesammu.

  Näide: kui kirjutad tekstikasti `1,5` ja mõõtühikuks on sentimeetrid, siis asub tabulaatori esimene samm 1,5 cm raami vasakust piirdest paremal. Teine samm on juba 3 cm kaugusel jne.

#### Kursori seadistused

Kursor kaitstud alas

  Kui kast ära märkida ning sa klõpsad dokumendi kaitstud raamis, ilmub kursor nähtavale. Kui kast on märkimata, siis kaitstud raamis klõpsates kursorit nähtavale ei ilmu.

Kui oled tehtud muudatuste üle õnnelik, klõpsa nupule OK.

Klõps nupule Loobu jätab kõik vanamoodi.

Klõps nupule Vaikeväärtused taastab kõigi valikute vaikeväärtused.

### Õigekirja kontrollimise seadistamine

Õigekirja kontrollimise seadistamiseks vali kaart Õigekiri.

Allpool selgitatakse kõiki dialoogi võimalusi.

Vaikekeel

  Õigekirja kontrollimise rakendus kasutab seda korrektse sõnaraamatu valimiseks.

Õigekirja kontrollimise lubamine taustal

  Märkimisel kontrollib &kword; sõnade õigekirja juba nende kirjutamise ajal. Sõnad, mida &kword; peab valesti kirjutatuks, joonitakse punaselt alla.

Kõik SUURTÄHELISED sõnad jäetakse vahele

  Märkimisel ei kontrolli &kword; selliste sõnade õigekirja, mis koosnevad ainult suurtähtedest.

  See tuleb kasuks dokumentide korral, kus esineb hulganisti lühendeid. Kui see on märkimata, märgitakse usutavasti enamik lühendeid valesti kirjutatud sõnadeks. Märkimisel ei pea aga &kword; selliseid lühendeid valesti kirjutatuks.

Kokkujooksnud sõnad jäetakse vahele

  Kui see ei ole märgitud ning &kword; leiab oma sõnaraamatust kaks sõna, mis on tekstis kokku kirjutatud, peab ta seda veaks. Kui kast on märgitud, ignoreeritakse sellist liitsõna.

  Selliste sõnade näited: libekala, kurikael, tabasalu.

  Kui kast on märgitud, ei märgista &kword; veebilehekülgede ja e-posti aadresse kirjavigadena. Neis esineb sageli selliseid kokku kirjutatud sõnu.

#### Ignoreeritavad sõnad

Dialoogi alumises osas saab määrata sõnad, mida õigekirja kontrollimise programm peaks eirama (need võivad olla näiteks isikunimed, terminid jms.).

##### Sõna lisamine ignoreeritavate sõnade nimekirja

Sõna lisamiseks kirjuta see tekstikasti otse sõnade Ignoreeritakse järgmisi sõnu alla ja klõpsa nupule Lisa.

##### Sõna kustutamine ignoreeritavate sõnade nimekirjast

Sõna eemaldamiseks vali ignoreeritavate sõnade nimekirjast vajalik sõna, klõpsates sellel &HVN;ga. Seejärel klõpsa nupule Eemalda.

##### Sõnade järjekorra muutmine nimekirjas

Sõna liigutamiseks nimekirjas vali ignoreeritavate sõnade nimekirjast vajalik sõna, klõpsates sellel &HVN;ga. Seejärel klõpsa selle liigutamiseks nimekirjas nupule Liiguta üles või Liiguta alla.

Kui oled tehtud muudatuste üle õnnelik, klõpsa nupule OK.

Klõps nupule Loobu jätab kõik vanamoodi.

Klõps nupule Vaikeväärtused taastab kõigi valikute vaikeväärtused.

### Valemi valikute seadistamine

Selle dialoogi abil saab vormindada valemite väljanägemist &kword;is. Täpsemat infot loe valemiredaktori käsiraamatust.

Kui oled tehtud muudatuste üle õnnelik, klõpsa nupule OK.

Klõps nupule Loobu jätab kõik vanamoodi.

Klõps nupule Vaikeväärtused taastab kõigi valikute vaikeväärtused.

### Muude valikute seadistamine

#### Muud

Tagasivõtmiste/uuestitegemiste limiit

  Kerimiskasti või liuguri abil saab määrata, mitu toimingut säilitab &kword; oma tagasivõtmiste mälus. Kui toiminguid koguneb enam, vanemad unustatakse.

Linkide näitamine

  Seda kasti ära märkides muudab &kword; dokumendi lingid nähtavaks. Kui see on märkimata, on ka dokumendi lingid varjatud. Rohkem infot leiab osast Dokumendi lingid.

Kõik lingid joonitakse alla

  Selle märkimine sunnib &kword;i lingi kohe selle loomisel automaatselt alla joonima. Rohkem infot leiab osast Dokumendi lingid.

Kommentaaride näitamine

  Selle märkimine sunnib &kword;i näitama dokumendi kommentaare. Rohkem infot leiab osast Dokumendi kommentaarid.

Väljakoodide näitamine

  Kui see on märgitud, näitab &kword; dokumendi muutujate nime, mitte aga selle sisu, nagu &kword;ile muidu omane. Kui see on märkimata, näitab &kword; muutuja sisu.

  Siinmääratu ei mõjuta väljatrükki. Muutujate sisu trükitakse sõltumata sellest, kas see võimalus on märgitud või mitte.

#### Vormindussümbolite näitamine

Järgneva nelja märkekasti abil saab määrata, milliseid vormindussümboleid näidatakse, kui annad &kword;ile korralduse näidata vormindussümboleid.

Lõigu lõpu märgi näitamine

  Lülitab reavahetuse märkide näitamise sisse ja välja.

Tühikumärgi näitamine

  Lülitab tühikumärkide näitamise sisse ja välja.

Tabeldusmärgi näitamine

  Lülitab tabeldusmärkide näitamise sisse ja välja.

Katkestusmärgi näitamine

  Lülitab raamikatkestuste näitamise sisse ja välja.

Kui oled tehtud muudatuste üle õnnelik, klõpsa nupule OK.

Klõps nupule Loobu jätab kõik vanamoodi.

Klõps nupule Vaikeväärtused taastab kõigi valikute vaikeväärtused.

### Asukohtade valikute seadistamine

Selle dialoogiga saab määrata varukoopiate kataloogi ja sinu &kword;i kohandatud väljendite kataloogi.

### Teksti kõnelemise valikute seadistamine

Täpsemalt räägib sellest hõlbustuse peatüki osa Teksti kõnelemine.